
PARLAMENTUL ROMÂNIEI

CAMERA DEPUTAŢILOR
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ


	COMISIA JURIDICĂ, DE DISCIPLINĂ ŞI IMUNITĂŢI


	COMISIA PENTRU TEHNOLOGIA INFORMAȚIEI ȘI COMUNICAȚIILOR

	Nr. 4c-15/346
	
	Nr. 4c-19/207


Către:

  BIROUL PERMANENT AL 

 CAMEREI DEPUTAȚILOR 

Vă înaintăm, alăturat, raportul comun asupra proiectului de Lege privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei, transmis Comisiei juridice, de disciplină şi imunităţi, Comisiei pentru tehnologia informației și comunicațiilor și Comisiei pentru apărare, ordine publică și siguranță națională cu adresa nr.PL-x 553 din 4 octombrie 2022
Prin conținutul si obiectul de reglementare, proiectul de lege face parte din categoria legilor ordinare.

Camera Deputaţilor 
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

	Nr. 4c-15/346

RAPORT COMUN
asupra proiectului de Lege privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei
În conformitate cu prevederile art.95 și art.117 alin.(1) din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi, Comisia pentru tehnologia informației și comunicațiilor și Comisia pentru apărare, ordine publică și siguranță națională au fost sesizate spre dezbatere în fond, în procedură de urgență, cu proiectul de Lege privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei, trimis cu adresa nr.PL-x 553 din 4 octombrie 2022.
Consiliul Legislativ a avizat favorabil, cu observații și propuneri, iniţiativa legislativă, conform avizului nr.1022 din 8 septembrie 2022.

Consiliul Economic și Social a avizat favorabil proiectul de act normativ, cu observații, conform avizului nr.4975 din 9 august 2022.

Comisia pentru știință și tehnologie a avizat favorabil inițiativa legislativă, conform avizului cu nr.4c-24/136/2022.

Comisia pentru drepturile omului, culte și problemele minorităților naționale a avizat favorabil proiectul de lege, conform adresei cu nr.4c-6/611 din 11 octombrie 2022.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 28 septembrie 2022.

Camera Deputaţilor este Cameră decizională, în conformitate cu prevederile art.75 alin. (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare
Proiectul de Lege are ca obiect de reglementare stabilirea cadrului juridic şi instituţional general şi necesar în vederea interzicerii achiziţionării şi utilizării de către autorităţile şi instituţiile publice, de la nivel central şi local, a produselor şi serviciilor software de tip antivirus provenind direct sau indirect din Federaţia Rusă sau de la un operator economic aflat sub controlul direct sau indirect al unei persoane fizice sau juridice din Federaţia Rusă sau al cărei capital este constituit cu participaţie provenind în mod direct sau prin firme interpuse din Federaţia Rusă ori din ale cărui organe de administrare fac parte persoane din Federaţia Rusă. 
În conformitate cu prevederile art.62 și art.64 din Regulamentul Camerei Deputaţilor, republicat, cele trei comisii au dezbătut proiectul de lege în ședințe separate.

Membrii Comisiei juridice, de disciplină şi imunităţi au examinat proiectul de lege în şedinţa din ziua de 25 octombrie 2022. La şedinţa comisiei deputaţii au fost prezenţi conform listei de prezenţă.
Membrii Comisiei pentru apărare, ordine publică și siguranță națională au examinat proiectul de lege în şedinţa din ziua de 1 noiembrie 2022. La lucrările ședinței comisiei au fost prezenți deputați conform listei de prezență.
Membrii Comisiei pentru tehnologia informației și comunicațiilor au dezbătut proiectul de lege în şedinţa din ziua de 8 noiembrie 2022. La şedinţa comisiei au fost prezenţi conform listei de prezenţă.
În conformitate cu prevederile art.56 din Regulamentul Camerei Deputaților, la dezbateri a participat, în calitate de invitat din partea Ministerului Cercetării, Inovării și Digitalizării domnul subsecretar de stat Marius-Viorel Poşa. 
În urma dezbaterilor membrii celor trei comisii au hotărât, cu unanimitate de voturi, să propună plenului Camerei Deputaților adoptarea proiectului de Lege privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei – PLx 553/2022, cu amendamentele admise redactate în Anexă care face parte integrantă din prezentul raport.
În raport cu obiectul şi conținutul său, proiectul de lege face parte din categoria legilor ordinare.

ANEXĂ

AMENDAMENTE ADMISE la
proiectul de Lege privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei
PLx nr.553/2022
	Nr. crt.
	Text

Senat
	Text propus de Comisie

(autorul amendamentului)
	Motivarea

amendamentelor

	1.
	LEGE

privind protecția sistemelor informatice ale autorităților și instituțiilor publice în contextul invaziei declanșate de Federația Rusă împotriva Ucrainei
	Nemodificat
	

	2.
	Art.l.- (1) Prezenta lege stabileşte cadrul juridic şi instituţional general şi necesar în vederea interzicerii achiziţionării şi utilizării de către autorităţile şi instituţiile publice, de la nivel central şi local, a produselor şi serviciilor software de tip antivirus provenind direct sau indirect din Federaţia Rusă sau de la un operator economic aflat sub controlul direct sau indirect al unei persoane fizice sau juridice din Federaţia Rusă sau al cărei capital este constituit cu participaţie provenind în mod direct sau prin firme interpuse din Federaţia Rusă ori din ale cărui organe de administrare fac parte persoane din Federaţia Rusă.
	Nemodificat


	

	3.
	(2) În înţelesul prezentei legi, prin autoritate publică se înţelege orice organ de stat sau al unităţii administrativ-teritoriale care acţionează în regim de putere publică pentru satisfacerea unui interes public, iar prin instituţie publică se înţelege orice structură funcţională care acţionează în regim de putere publică şi/sau prestează servicii publice şi care este finanţată din venituri bugetare şi/sau din venituri proprii, în condiţiile legii finanţelor publice.
	Nemodificat


	

	4.
	(3) Este considerat operator economic aflat sub controlul direct sau indirect al unei persoane fizice sau juridice din Federaţia Rusă acela care se află în cel puţin una dintre următoarele situaţii:

a) una sau mai multe persoane fizice sau juridice din Federaţia Rusă deţin, individual sau împreună, în mod direct sau indirect, o participaţie calificată de cel puţin 25% din drepturile de vot ale respectivului operator;

b) una sau mai multe persoane fizice sau juridice din Federaţia Rusă deţin, în mod direct sau indirect, majoritatea drepturilor de vot în adunarea generală a operatorului respectiv;

c) în calitate de asociat sau acţionar al respectivului operator, o persoană fizică sau juridică din Federaţia Rusă dispune de puterea de a numi sau de a revoca majoritatea membrilor organelor de administraţie, conducere sau supraveghere;

d) una sau mai multe persoane fizice sau juridice din Federaţia Rusă finanţează, prin orice mod, direct sau indirect, pe operator;

e) una sau mai multe persoane fizice sau juridice din Federaţia Rusă promite, oferă sau dă bani sau alte foloase operatorului.
	Nemodificat


	

	5.
	-
	”(4) Prezenta lege se aplică tuturor rețelelor și sistemelor informatice care gestionează informații clasificate, deținute de persoane juridice de drept public și privat aflate pe teritoriul României, cu excepția celor deținute de autoritățile și instituțiile publice prevăzute la alin.(6).”

Autor: deputat Sebastian-Ioan Burduja – Grup parlamentar PNL

	MOTIVARE AMENDAMENT

Având în vedere necesitatea unei reglementări unitare și eficiente într-un domeniu sensibil din punct de vedere al implicațiilor, apreciem oportună completarea proiectului de Lege cu o dispoziție care să facă aplicabilă interdicția respectivelor produse și servicii software inclusiv la nivelul sistemelor informatice și de comunicații care gestionează informații clasificate. În concret, avem în vedere acele rețele și sisteme informatice ale posesorilor de autorizații de securitate industrială,  aviz de securitate industrială sau certificat de securitate industrială care pot fi persoane juridice de drept privat și care, deși îndeplinesc condițiile de acces și autorizare prevăzute de HG nr, 585/2002, dețin licențe de antiviruși rusești. Din punctul de vedere al criteriilor de protecție a surselor generatoare de informații INFOSEC, aceștia îndeplinesc condițiile prevăzute de Legea nr, 182/2002 și HG nr. 585/2002 (ambele fiind legislații vechi), deoarece ele nu prevăd ca protecția cibernetică să se realizeze cu un anumit tip de operator. Cu toate acestea, există o vulnerabilizare a persoanelor juridice de drept privat care vehiculează informații clasificate în virtutea HG nr. 585/2002 și care, în prezent, nu pot fi oprite să-și apere rețelele și sistemele informatice cu softuri de antivirus din Federația Rusă. De aceea, acest amendament are menirea de a conferi o protecție completă și corectă a informațiilor clasificate, inclusiv a celor vehiculate de persoane juridice de drept privat prin intermediul INFOSEC.

OBSERVAȚII

DEPARTAMENTUL LEGISLATIV

Având în vedere că este o lege de bază și nu se modifică niciun act normativ în vigoare, nu se pot introduce noi structuri numerotate cu indice. Ca atare, acest alineat trebuie numerotat ca alin.(4), iar actualele alin.(4) și (5) trebuie să fie renumerotate ca alin.(5) și (6).

Sintagma “gestionează informații clasificate” restrânge sfera de aplicare a legii, așa cum este descrisă de autor la paragraful al 3-lea din expunerea de motive.

Ca urmare a acestui amendament și a renumerotării, trimiterea trebuie făcută la alin. (6).

	6.
	(4) Scopul prezentei legi este prevenirea şi contracararea ameninţărilor cibernetice derulate de actori statali şi non-statali asupra infrastructurilor de comunicaţii şi tehnologia informaţiei cu valenţe critice pentru securitatea naţională.


	(5) Scopul prezentei legi este prevenirea şi contracararea ameninţărilor cibernetice derulate de actori statali şi non-statali asupra infrastructurilor de comunicaţii şi tehnologia informaţiei cu valenţe critice pentru securitatea naţională. 
	Tehnică-legislativă

Renumerotare ca urmare a amendamentului propus.

	7.
	(5) Prevederile prezentei legi nu se aplică autorităţilor şi instituţiilor publice cu atribuţii proprii în domeniul securităţii naţionale, în domeniul securităţii cibernetice, apărării naţionale şi ordinii publice.
	(6) Prevederile prezentei legi nu se aplică autorităţilor şi instituţiilor publice cu atribuţii proprii în domeniul securităţii naţionale, în domeniul securităţii cibernetice, apărării naţionale şi ordinii publice. 
	Tehnică-legislativă

Renumerotare ca urmare a amendamentului propus.

	8.
	Art.2.- (1) Se interzice achiziţionarea, instalarea şi utilizarea de către autorităţile şi instituţiile publice a următoarelor produse şi servicii software, care îndeplinesc criteriile prevăzute la art.l:

a) produse privind securitatea dispozitivului, securitatea punctului final;

b) aplicaţii şi programe software de detecţie antivirus;

c) aplicaţii şi programe software anti malware, firewall pentru aplicaţii web, firewall as a service;

d) reţele virtuale private;

e) sisteme de detecţie şi răspuns pentru Endpoint-uri.
	Nemodificat
	

	9.
	(2) În aplicarea prevederilor art.l alin.(l), prin ordin al ministrului cercetării, inovării şi digitalizării se adoptă, în termen de 15 zile de la intrarea în vigoare a prezentei legi, criteriile de stabilire şi lista nominală privind produsele, serviciile şi entităţile producătoare şi/sau furnizoare interzise, care va fi actualizată semestrial sau ori de câte ori este nevoie, după caz.


	Nemodificat
	

	10.
	(3) În aplicarea prevederilor art.l alin.(3) şi ale alin.(2), Ministerul Cercetării, Inovării şi Digitalizării, denumit în continuare MCID, este obligat să solicite puncte de vedere Ministerului Finanţelor, Ministerului Economiei, Serviciului Român de Informaţii şi Serviciului de Informaţii Externe în vederea fundamentării conţinutului şi a limitelor de aplicare a ordinului.
	(3) În aplicarea prevederilor art.l alin.(3) şi ale alin.(2), Ministerul Cercetării, Inovării şi Digitalizării, denumit în continuare MCID, este obligat să solicite puncte de vedere Ministerului Finanţelor, Ministerului Economiei, Serviciului Român de Informaţii şi Serviciului de Informaţii Externe în vederea fundamentării conţinutului şi a limitelor de aplicare a ordinului prevăzut la alin.(2). 
	Tehnică legislativă

	11.
	(4) În aplicarea prevederilor alin.(2), MCID identifică produsele şi serviciile prevăzute la alin.(l), la propunerea Autorităţii pentru Digitalizarea României, a Directoratului Naţional de Securitate Cibernetică, a Serviciului Român de Informaţii, a Ministerului Apărării Naţionale, a Ministerului Afacerilor Interne, a Serviciului de Telecomunicaţii Speciale, a Serviciului de Protecţie şi Pază şi al Oficiului Registrului Naţional al Informaţiilor Secrete de Stat.
	Nemodificat


	

	12.
	Art.3.- Interdicţia prevăzută la art.2 se aplică până la data de 31 decembrie 2026.
	Nemodificat


	

	13.
	Art.4.- (1) Constituie contravenţie următoarele fapte săvârşite de către autorităţile şi instituţiile publice:

a) achiziţionarea, instalarea şi utilizarea produselor şi serviciilor prevăzute la art.2 alin.(l);

b) neîndeplinirea obligaţiei privind dezinstalarea, respectiv deconectarea produselor şi serviciilor prevăzute la art.2 alin.(l) în termenul prevăzut la art.5 alin.(2).


	Nemodificat


	

	14.
	(2) Prin derogare de la prevederile art.8 alin.(2) lit.a) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, contravenţiile prevăzute la alin.(l) se sancţionează cu amendă de la 50.000 lei la 200.000 lei.
	Nemodificat


	

	15.
	(3) Constatarea contravenţiilor şi aplicarea sancţiunilor se face de către personal anume desemnat din cadrul MCID şi al Autorităţii pentru Digitalizarea României, prin ordin al ministrului cercetării, inovării şi digitalizării.


	(3) Constatarea contravenţiilor şi aplicarea sancţiunilor se fac de către personal anume desemnat din cadrul MCID şi al Autorităţii pentru Digitalizarea României, prin ordin al ministrului cercetării, inovării şi digitalizării.
	Tehnică legislativă

	16.
	(4) În măsura în care prezenta lege nu dispune altfel, contravenţiilor prevăzute la alin.(l) le sunt aplicabile dispoziţiile Ordonanţei Guvernului nr.2/2001, aprobată cu modificări şi completări prin Legea nr. 180/2002, cu modificările şi completările ulterioare.
	Nemodificat
	

	17.
	Art.5.- (1) În aplicarea prevederilor art.2 alin.(l), în termen de 15 zile de la data intrării în vigoare a prezentei legi, prin ordin al ministrului cercetării, inovării şi digitalizării se stabilesc procedura, metodele şi instrumentele încetării utilizării produselor şi serviciilor prevăzute la art.2 alin.(l).
	Nemodificat
	

	18.
	(2) În termen de 60 de zile de la intrarea în vigoare a ordinului prevăzut la alin.(l), toate produsele şi serviciile de tipul celor prevăzute la art.2 alin.(l) sunt deconectate, respectiv dezinstalate de la reţelele şi sistemele informatice ale autorităţilor şi instituţiilor publice.
	Nemodificat
	

	19.
	(3) În termen de 30 de zile de la data intrării în vigoare a ordinului de ministru prevăzut la alin.(l), autorităţile şi instituţiile publice demarează procedura de achiziţionare a produselor şi serviciilor software compatibile şi legale, cu respectarea legislaţiei privind achiziţiile publice şi a termenului prevăzut la alin.(2) pentru asigurarea continuităţii activităţii, cu încadrarea în bugetul autorităţilor şi instituţiilor publice.


	(3) În termen de 30 de zile de la data intrării în vigoare a ordinului prevăzut la alin.(l), autorităţile şi instituţiile publice demarează procedura de achiziţionare a produselor şi serviciilor software compatibile şi legale, cu respectarea legislaţiei privind achiziţiile publice şi a termenului prevăzut la alin.(2) pentru asigurarea continuităţii activităţii, cu încadrarea în bugetul autorităţilor şi instituţiilor publice.
	 Tehnică legislativă

